יחסי החוץ של איסלנד

יחסי החוץ של איסלנד הם יחסי-החוץ הדו-צדדיים שמקיימת איסלנד עם המדינות ברחבי העולם והארגונים הבין-לאומיים השונים, יחסי החוץ של איסלנד נמצאים תחת אחריותו של משרד החוץ של איסלנד (אנ').

 היסטוריה 
 רקע 
מאז ימי הביניים עד לראשית המאה ה-20 לא הייתה איסלנד מדינה עצמאית, והייתה נתונה תחת ריבונותן של הממלכות הנורדיות השונות, ובעצם, במהלך המאה ה-13 החליטה איסלנד לוותר על עצמאותה ולעבור להיות תחת ריבונות הממלכה הנורווגית, ונשארה בריבונותה גם בעת איחוד קאלמאר, וכן לאחר עזיבת שוודיה את האיחוד, כולל בזמן האיחוד החדש של דנמרק-נורווגיה, עם פירוק האיחוד על ידי חוזה קיל שנועד לסיים את העימותים בין שוודיה לדנמרק-נורווגיה בעקבות המלחמות הנפוליאוניות, אוחדה נורווגיה עם שוודיה, אך מושבותיה – איסלנד, איי פארו וגרינלנד – עברו להיות תחת ריבונות דנית, עד לקבלת עצמאותה בשנת 1918.

לאחר קבלת עצמאותה מדנמרק ב-1 בדצמבר 1918, נשארה ממלכת איסלנד באוניה פרסונלית תחת מלך דנמרק, וזו המשיכה לנהל את ענייני החוץ של איסלנד, דנמרק פתחה לראשונה שגרירות באיסלנד בשנה לאחר מכן, ואיסלנד מצידה פתחה שגרירות בדנמרק בשנת 1920, רק לאחר כיבוש דנמרק על-ידי גרמניה הנאצית ב-9 באפריל 1940 וניתוק היחסים בין המדינות, הוקם שירות החוץ של איסלנד, ואיסלנד החלה לנהל את ענייני החוץ שלה בעצמה, וכך גם במהלך הכיבוש הבריטי שהחל מיד לאחר ניתוק היחסים עם דנמרק עד להפיכתה של ממלכת איסלנד לרפובליקה ב-17 ביוני 1944.

לאחר מלחמת העולם השנייה, המשיכו להתפתח יחסי החוץ של איסלנד אם כי באיטיות מסוימת שנמשכה עד לשנות ה-90 של המאה ה-20 בהן חל גידול מהיר ביחסי החוץ של איסלנד, איסלנד מקיימת קשרים קרובים במיוחד עם שאר המדינות הנורדיות, ונהנית מיחסים קרובים עם מדינות אירופה, האיחוד האירופי וארצות הברית.

 האומות המאוחדות 
אף על פי שאיסלנד הפכה למעשה למדינה ריבונית כבר בשנת 1918, ויכלה להצטרף לחבר הלאומים שהוקם ב-1920, בחרה איסלנד שלא להצטרף לארגון וכך נהגה עד לפירוקו ב-20 באפריל 1946 לאחר מלחמת העולם השנייה, אם זאת, ב-19 בנובמבר באותה השנה הצטרפה איסלנד כחברה בארגון האומות המאוחדות – מחליפו של חבר הלאומים; והיא חברה גם במרבית הגופים והארגונים המסונפים לאו"ם דוגמת בית הדין הפלילי הבין-לאומי, והבנק הבין-לאומי.

 האיחוד האירופי 
כאמור, לאיסלנד ישנם קשרי חוץ קרובים עם האיחוד האירופי, שהוא גם שותף הסחר הגדול ביותר שלה, אך לאורך זמן רב נמנעה איסלנד מלהצטרף לאיחוד; ב-16 ביולי 2009 ולאחר המשבר הכלכלי בשנת 2008, הגישה איסלנד בקשת הצטרפות לאיחוד האירופי אך קשיים במשא ומתן בין היתר בשל התנגדות איסלנד למדיניות הדיג האירופית והירידה בתמיכה העממית במהלך היוו מכשול מרכזי לתהליך ההצטרפות, ובשנת 2014 הקפיאה איסלנד את בקשת ההצטרפות לאיחוד האירופי.

עם זאת, איסלנד חברה במספר ארגונים אירופיים דוגמת הארגון לביטחון ולשיתוף פעולה באירופה (OSCE), וכן היא חלק מהאזור הכלכלי האירופי ואף חתומה על אמנת שנגן, בנוסף, ב-1970 הצטרפה איסלנד לאיגוד הסחר החופשי האירופי הכולל כיום גם את ליכטנשטיין, נורווגיה ושווייץ – שאף הן מדינות אירופיות שאינן חברות באיחוד האירופי, ובנוסף, כשאר המדינות הנורדיות חברה איסלנד במועצה הנורדית – הכוללת בין היתר גם את פינלנד, שוודיה ודנמרק החברות באיחוד האירופי.

 ארגונים נוספים 
ממוזער|280x280 פיקסלים|מפגש הנשיא רייגן עם מזכ"ל ברית המועצות גורבצ'וב בפסגת רייקיאוויק, 11 באוקטובר 1986
איסלנד חברה בארגונים בין-לאומיים רבים ונמנתה בין המדינות המייסדות של הארגון לשיתוף פעולה ולפיתוח כלכלי (OECD), והברית הצפון אטלנטית (NATO) – זאת אף על פי שאין לה צבא קבע משל עצמה; במהלך המלחמה הקרה נחשבה איסלנד כבת ברית של ארצות הברית, ובהמלצת נאט"ו אף חתמה עמה ב-1951 על הסכם הגנה אזרחי בתמורה לביסוס כוחות אמריקניים באיסלנד, הכוחות התרכזו בין היתר בנמל התעופה הבין-לאומי קפלאוויק, שהוקם ונחנך על ידי ארצות הברית ב-24 במרץ 1943 ושימש כבסיס צבאי בנוסף לפעילות האזרחית. בשנת 2006 הודיעה ארצות הברית כי תפנה את כוחותיה מהבסיס, אך למרות זאת תמשיך לספק לאיסלנד הגנה אזרחית וההסכם יישאר בתוקפו למרות הפינוי. בשנת 2016 דווח כי ארצות הברית חזרה להשתמש בבסיס, לאורך ההיסטוריה איימה איסלנד מספר פעמים בפרישה מברית נאט"ו, בעיקר על רקע המתיחות עם בריטניה סביב הגדלת שטחי הדיג. בנוסף, ב-11 באוקטובר 1986 – בשלהי המלחמה הקרה, התקיימה ברייקיאוויק בירת איסלנד פסגת רייקיאוויק בין נשיא ארצות-הברית רונלד רייגן לבין המזכיר הכללי של ברית המועצות מיכאיל גורבצ'וב, כחלק מהתהליך שהוביל בסופו של דבר להסכם פירוק נשק גרעיני לטווח בינוני (INF) שנחתם בין המדינות.

 הכרה דיפלומטית 
בהצבעת האו"ם שנערכה בכ"ט בנובמבר 1947, הצביעה איסלנד יחד עם 33 מדינות בעד תוכנית החלוקה, מה שהשיג את הרוב הדרוש לקבלת החלטה 181 של האו"ם, איסלנד הכירה בישראל דה פקטו בפברואר 1949 ותמכה בקבלתה לאו"ם בחודש מאי באותה השנה, ובדצמבר 1950 הכירה איסלנד בישראל דה יורה, באותו החודש נחתם הסכם סחר ראשון בין המדינות, ובשנה לאחר מכן החליפו המדינות נציגים דיפלומטים. מאוחר יותר, בראשית שנות ה-70 צידדה ישראל בתביעת איסלנד כנגד בריטניה ודנמרק (איי פארו) ותמכה בדרישתה להרחבת שטחה הימי לטובת הגדלת שטחי הדיג שלה, במה שנודע לימים כמלחמת הבקלה.

איסלנד הייתה המדינה הראשונה שהכירה בעצמאותה של ליטא לאחר שזו הייתה המדינה הראשונה שהכריזה על עצמאות מברית המועצות, ונטען שהיא גם הייתה הראשונה שהכירה בעצמאותן של המדינות הבלטיות הנוספות: לטביה ואסטוניה, איסלנד גם הייתה בין המדינות הראשונות להכיר במדינות הקווקז אזרבייג'ן, ארמניה וגאורגיה, הייתה הראשונה שהכירה בעצמאות קרואטיה והראשונה שהכירה במונטנגרו לאחר ההיפרדות האיחוד של סרביה-מונטנגרו ב-2006. בנוסף, ב-15 בדצמבר 2011 הייתה איסלנד המדינה המערבית הראשונה שהכירה במדינת פלסטין בשטחים של קווי 67, מהלך שגרר ביקורת מצד ישראל והשפיע לרעה על היחסים בין המדינות.

 מתיחות דיפלומטית 
 שטח ימי וזכויות דיג 
כאמור, לאיסלנד קיימת מחלוקת דיפלומטית מתמשכת סביב חוק הים עם דנמרק (איי פארו), בריטניה (סקוטלנד) ואירלנד בשל התביעות הטריטוריאליות שלה לשטח נרחב מהמדף היבשתי בצפון האוקיינוס האטלנטי בעוד שהתביעה האיסלנדית חופפת את רוב השטח אותו תובעות שלוש המדינות יחד, איי פארו מצידה תובעת את רוב השטח שעליו טוענות בריטניה ואירלנד לבעלות. בנוסף, כחלק מהמתיחות סביב אזורי הדיג, התגלעה מתיחות קטנה בין כלל המדינות שהוזכרו גם סביב האיון הבלתי מיושב רוקול. בעקבות המתיחות בין איסלנד לבריטניה בשנות ה-70 שנודעה כ"מלחמת הבקלה" – ושבמהלכה אף נותקו היחסים בין המדינות, התקבלה אמנת האו"ם לחוק הים עליה חתומות מדינות רבות ברחבי העולם.

מתיחות נוספת קיימת סביב נושא ציד הלווייתנים, ב-23 ביולי 1982 הושג הרוב הדרוש והתקבלה החלטה על ידי הוועדה הבין-לאומית לציד לווייתנים  לאסור על ציד מסחרי של לווייתנים, הרוב הושג על ידי הצטרפות לוועדה של מדינות שכלל אינן עוסקות בציד לווייתנים, ובמחאה כנגד הסירוב לבטל את האיסור עזבה איסלנד את הוועדה בשנת 1992 והקימה וועדה נפרדת לשימור ומעקב אחר יונקים ימיים בה חברות גם איי פארו, גרינלנד ונורווגיה, שנועדה לאפשר את המשך ציד הלווייתנים תוך שמירה על מאמצי השימור שלהם, מהלכים אלו גררו ביקורת מצד ארגונים ופעילים למען שמירה על איכות הסביבה וכן מצד מדינות שונות, מאוחר יותר במהלך שלווה בביקורת הורשתה איסלנד לחזור לוועדה, ובשנת 2006 חודש ציד הלווייתנים המסחרי תחת מגבלות, מהלך ששוב גרר ביקורת כלפי איסלנד מצד 25 מדינות בהן אוסטרליה, ארצות הברית, ברזיל, בריטניה, גרמניה, פינלנד, צרפת ושוודיה.

 השלכות המשבר הכלכלי של 2008 
ב-7 באוקטובר 2008, במהלך המשבר הכלכלי של 2008 הלאימה ממשלת איסלנד מספר בנקים מרכזיים במדינה בהם בנק לנדסבנקי  השני בגודלו במדינה (לאחר שהלאימה בחודש קודם לכן את בנק גליטניר  השלישי בגודלו במדינה), כתוצאה מהלאמת הבנק וקריסת Icesave  – המותג שבבעלותו, דרכו בוצעו השקעות זרות רבות במערכת הבנקים של איסלנד, הודיעה ממשלת איסלנד כי לא תפצה את 300,000 הבריטים שהחזיקו פיקדונות בבנקים האיסלנדיים שקרסו, כתגובה הכריז גורדון בראון, ראש ממשלת בריטניה ביום למחרת, כי בריטניה תנקוט צעדים משפטיים כנגד איסלנד, ושר האוצר בממשלתו אף הודיע כי בריטניה תבטח את הפיקדונות הבריטיים שערכם הוערך ב-4 מיליאר ליש"ט, אך כל הנכסים בבריטניה השייכים בנק לנדסבנקי, לבנק המרכזי של איסלנד ואף נכסים של ממשלת איסלנד הקשורים לבנק לנדסבנקי – יוקפאו, במסיבת העיתונאים שנערכה ביום למחרת כינה ראש ממשלת איסלנד גייר הארדה את הצעדים אותם נקטה בריטניה כ"מעשה לא ידידותי". תקריות דומות אירעו עם מספר מדינות שאזרחיהן נפגעו כתוצאה מהמשבר באיסלנד, ובשנים 2010–2011 נערכו במדינה משאלי עם על הצעת חוק לפיה תשלם איסלנד פיצויים למשקיעים מבריטניה והולנד שנפגעו, אך רוב גדול של המצביעים התנגדו להסכם, ובשנת 2013 זיכה בית השפט של איגוד הסחר החופשי האירופי (EFTA) את איסלנד מכל האישומים נגדה.

למשבר הכלכלי של 2008 הייתה השפעה ניכרת על הכלכלה והפוליטיקה האיסלנדית, ובכללם גם יחסי החוץ של המדינה.

 יחסים דיפלומטיים 
ממוזער|296x296 פיקסלים|מפת המדינות המקיימות יחסים דיפלומטיים עם איסלנד
רשימת המדינות המקיימות יחסים עם איסלנד ותאריך כינון היחסים:
#מדינהתאריך11 דצמבר 191828 מאי 1940327 יולי 1940429 אוגוסט 194051 יולי 194164 אוקטובר 1943715 אוגוסט 194589 נובמבר 1945918 נובמבר 1945109 ינואר 19461127 פברואר 19461214 נובמבר 1946136 יוני 19471415 יולי 19471515 אוגוסט 19471623 ינואר 19481711 מרץ 19481815 מרץ 19481920 ספטמבר 194920 10 אוגוסט 19512121 אפריל 19522228 אפריל 19522310 יולי 19522427 פברואר 19532517 יולי 19552626 ינואר 19562718 מאי 1956288 דצמבר 19562925 נובמבר 1957306 יוני 19583130 יולי 19623210 אוקטובר 196233 6 נובמבר 19633419 נובמבר 19633524 מרץ 19643620 יולי 19643714 נובמבר 19673820 מאי 19683920 מאי 19684026 ינואר 19704114 מאי 1970423 נובמבר 19704314 דצמבר 19714411 מאי 19724528 מרץ 19734627 יולי 1973475 אוגוסט 19734830 אוקטובר 1973494 יוני 19745018 מרץ 19755118 יוני 1975529 אפריל 1976–12 אוקטובר 1976537 דצמבר 19765420 יולי 19775511 אוקטובר 19775617 נובמבר 19775720 אפריל 19785823 נובמבר 19785920 מאי 19786029 ספטמבר 1978619 אפריל 1979624 ספטמבר 19796315 ינואר 198164 25 מאי 19816515 ספטמבר 19816615 ינואר 198267 16 דצמבר 19826814 ינואר 19836917 מאי 19837013 יוני 19837120 יולי 19837224 אוגוסט 19837312 פברואר 19847420 מרץ 19857524 ספטמבר 1985762 נובמבר 19887721 אוקטובר 19887830 ינואר 1990795 אפריל 1990808 נובמבר 1990815 דצמבר 19908210 דצמבר 19908318 יוני 19918426 אוגוסט 19918526 אוגוסט 19918626 אוגוסט 19918724 פברואר 19928826 פברואר 19928930 מרץ 19929026 יוני 19929130 יוני 19929221 ספטמבר 1992931 ינואר 19939425 ינואר 1993955 אוגוסט 1993963 דצמבר 19939729 דצמבר 19939831 מאי 1994991 יוני 19941003 אוגוסט 199510126 אפריל 19961028 מאי 199610310 ינואר 199710413 פברואר 19971055 מרץ 199710615 מאי 199710725 ספטמבר 199710827 פברואר 19981093 יולי 199811014 אוגוסט 199811123 דצמבר 199811224 פברואר 19991134 מאי 19991144 יוני 19991154 אפריל 200011624 מאי 200011725 אוקטובר 20001182 אפריל 200111925 מאי 200112023 אוקטובר 200112124 ינואר 200212213 יוני 200312319 יוני 200312423 יוני 200312517 ספטמבר 20031264 דצמבר 200312711 דצמבר 200312815 דצמבר 200312917 פברואר 200413011 מרץ 200413115 מרץ 200413217 מרץ 200413317 מרץ 20041347 אפריל 200413514 אפריל 20041365 מאי 20041376 מאי 200413811 מאי 200413912 מאי 200414014 מאי 200414114 מאי 200414227 מאי 200414322 יוני 200414429 יוני 20041457 יולי 200414623 יולי 200414723 יולי 200414812 אוגוסט 20041492 ספטמבר 200415010 ספטמבר 200415115 ספטמבר 200415217 ספטמבר 200415324 ספטמבר 200415427 ספטמבר 200415527 ספטמבר 20041566 אוקטובר 20041576 אוקטובר 20041586 אוקטובר 200415915 אוקטובר 200416029 אוקטובר 20041619 נובמבר 2004162 19 נובמבר 200416315 דצמבר 2004164 23 פברואר 200516510 מרץ 200516627 מאי 200516719 יולי 200516826 יולי 200516915 ספטמבר 200517014 אוקטובר 200517118 נובמבר 200517214 פברואר 200617327 אפריל 20061747 מאי 2006175 21 ספטמבר 200617626 ספטמבר 200617713 נובמבר 200617828 נובמבר 200617914 דצמבר 200618023 פברואר 200718120 אפריל 200718219 ספטמבר 200718324 ספטמבר 200718414 דצמבר 20071858 פברואר 200818629 ספטמבר 2011–14 נובמבר 2011– 15 דצמבר 201118719 דצמבר 20121888 מאי 2013189 5 מאי 2014–13 אוקטובר 2017

 ראו גם 
 פוליטיקה של איסלנד

 קישורים חיצוניים 

קטגוריה:איסלנד: יחסי חוץ
קטגוריה:יחסי חוץ לפי מדינה
קטגוריה:פוליטיקה לפי מדינה